CELEX: 62014CN0371
Language: el
Date: 2014-08-01 00:00:00
Title: Υπόθεση C-371/14: Αίτηση προδικαστικής αποφάσεως την οποία υπέβαλε το Finanzgericht Hamburg (Γερμανία) την 1η Αυγούστου 2014 — APEX GmbH Internationale Spedition κατά Hauptzollamt Hamburg-Stadt

20.10.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 372/3
            
         Αίτηση προδικαστικής αποφάσεως την οποία υπέβαλε το Finanzgericht Hamburg (Γερμανία) την 1η Αυγούστου 2014 — APEX GmbH Internationale Spedition κατά Hauptzollamt Hamburg-Stadt
   (Υπόθεση C-371/14)
   2014/C 372/05
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Hamburg
   
      Διάδικοι στην υπόθεση της κύριας δίκης
   
   
      Προσφεύγουσα: APEX GmbH Internationale Spedition
   
      Καθού: Hauptzollamt Hamburg-Stadt
   
      Προδικαστικά ερωτήματα
   
   
               1)
            
            
               Είναι άκυρος ο εκτελεστικός κανονισμός (ΕΕ) 260/2013 (1) της 18.3.2013 για την επέκταση του οριστικού δασμού αντιντάμπινγκ που επιβλήθηκε με τον κανονισμό (ΕΚ) 1458/2007 στις εισαγωγές αναπτήρων τσέπης με πυρόλιθο που λειτουργούν με αέριο και δεν ξαναγεμίζουν καταγωγής Λαϊκής Δημοκρατίας της Κίνας στις εισαγωγές αναπτήρων τσέπης με πυρόλιθο που λειτουργούν με αέριο και δεν ξαναγεμίζουν που αποστέλλονται από τη Σοσιαλιστική Δημοκρατία του Βιετνάμ, είτε δηλώνονται ως καταγωγής Σοσιαλιστικής Δημοκρατίας του Βιετνάμ είτε όχι (ΕΕ L 82 της 22.3.2013, σ. 10 έως 17, στο εξής: κανονισμός 260/2013), διότι κατά το χρονικό σημείο της εκδόσεως του κανονισμού 260/2013 είχε λήξει ο επιβληθείς με τον κανονισμό (ΕΚ) 1458/2007 δασμός αντιντάμπινγκ, του οποίου σκοπούνταν να διαταχθεί η παράταση;
               Σε περίπτωση αρνητικής απαντήσεως στο πρώτο ερώτημα:
            
         
               2)
            
            
               Είναι άκυρος ο κανονισμός 260/2013 διότι δεν μπορεί να διαπιστωθεί καταστρατήγηση, κατά την έννοια του άρθρου 13, παράγραφος 1, του κανονισμού 260/2013, του διαταχθέντος με τον κανονισμό (ΕΚ) 1458/2007 (2) μέτρου;
            
         
      (1)  ΕΕ L 82, σ. 10.
   
      (2)  Κανονισμός (ΕΚ) 1458/2007 του Συμβουλίου, της 10ης Δεκεμβρίου 2007, για επιβολή οριστικού δασμού αντιντάμπινγκ στις εισαγωγές αναπτήρων τσέπης με πυρόλιθο, που λειτουργούν με αέριο και δεν ξαναγεμίζουν, καταγωγής Λαϊκής Δημοκρατίας της Κίνας, που αποστέλλονται ή κατάγονται από την Ταϊβάν, και στις εισαγωγές ορισμένων αναπτήρων τσέπης με πυρόλιθο, που ξαναγεμίζουν, καταγωγής Λαϊκής Δημοκρατίας της Κίνας, που αποστέλλονται ή κατάγονται από την Ταϊβάν· ΕΕ L 326, σ. 1.